VENDIM
Nr. 161, datë 12.7.2021

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT, PËR MUAJIN QERSHOR 2021

Në mbështetje të nenit 16 dhe të nenit 87, pika 4, të ligjit nr. 43/2015, “Për sektorin e energjisë elektrike”, të ndryshuar; “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të ERE-s nr. 201, datë 4.12.2017, të ndryshuar; nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 3.9.2016, Bordi i Entit Rregullator të Energjisë (ERE), në mbledhjen e tij të datës 12.7.2021, mbasi shqyrtoi relacionin nr. 102/5 prot., datë 9.7.2021, të përgatitur nga Drejtoria e Tarifave dhe Çmimeve “Mbi përcaktimin e çmimit të shitjes së energjisë elektrike nga Furnizuesi i Mundësisë së Fundit, për muajin qershor 2021” ,
konstatoi se:
- Shoqëria FSHU sh.a., me shkresën e saj nr. 6465 prot., datë 26.6.2021, ka paraqitur në ERE aplikimin për miratimin e çmimit të shitjes së energjisë elektrike, për muajin qershor 2021, për klientët e lidhur në nivelin e tensionit 35 kV të cilët furnizohen nga Furnizuesi i Mundësisë së Fundit (FMF).
- FSHU sh.a. deklaron se sasia e energjisë elektrike për mbulimin e kërkesës për furnizimin e klientëve FMF, për muajin qershor 2021, është prokuruar vetëm në treg të parregulluar, informacion i cili merret si komunikim zyrtar nga Furnizuesi i Tregut të Lirë (FTL sh.a.).
- Sipas informacionit të zhvillimit të procedurës së blerjes së energjisë nga shoqëria FTL sh.a. evidentohet se prokurimi i energjisë në tregun e parregulluar është kryer me procedurën e datës 3.12.2020, për periudhën kohore 1.1.2021 deri më 30.6.2021, në sasinë totale prej 8,688 mwh dhe në vlerën monetare 438,744 euro, me një çmim mesatar 50.50 euro/mwh.
- Shoqëria FSHU sh.a. deklaron se për muajin qershor 2021 energjia e prokuruar vetëm në treg të parregulluar për plotësimin e nevojës për klientët e lidhur në nivelin e tensionit 35 kV, të cilët furnizohen nga FMF është në sasinë 1,440 mwh, në vlerë prej 9,008,554 lekësh.
- Kursi i këmbimit, kur është realizuar procedura e blerjes së energjisë është kursi zyrtar i këmbimit, respektivisht 123.88 lekë/euro, i datës 3.12.2020. Nga të dhënat e publikuara në faqen zyrtare të Bankës së Shqipërisë rezulton se kursi i këmbimit është i njëjtë me kursin e këmbimit të përdorur në datën kur është realizuar proceduara.
- Çmimi mesatar i ponderuar bazuar në sa më sipër rezulton 6.256 lekë/kwh.
- Kostot administrative të Furnizuesit të Mundësisë së Fundit për vitin 2021, janë vlerësuar sa ato të vitit 2020, në vlerën totale prej 1.79 lekësh/kwh.
- Tarifa e përdorimit të rrjetit të transmetimit: bazuar në vendimin nr. 212, datë 15.12.2020, “Mbi lënien në fuqi të vendimit nr. 266, datë 21.12.2018, të Bordit të ERE, në lidhje me tarifën e shërbimit të transmetimit të energjisë elektrike për vitin 2021” është 0.75 lekë/kwh.
- Tarifa e përdorimit të rrjetit të shpërndarjes në nivelin e tensionit 35 kV: bazuar në vendimin nr. 213, datë 15.12.2020, të Bordit të ERE-s, “Mbi shtyrjen e fuqisë juridike të vendimit të ERE-s nr. 199, datë 12.12.2019, për tarifat e përdorimit të rrjetit të shpërndarjes, sipas nivelit të tensionit për vitin 2021” është 1.5 lekë/kwh.
- Në zbatim të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit” të rishikuar, llogaritjet e FSHU sh.a., si dhe përllogaritjet e ERE-s për përcaktimin e çmimit për klientët që furnizohen nga FMF-ja, për muajin qershor 2021, paraqiten në tabelën përmbledhëse si vijon:

Për sa përcaktohet për çdo element të formulës përllogaritëse, bazuar në informacionet e paraqitura në këtë aplikim, informacionet e procedurës së blerjes së energjisë nga FTL sh.a., si dhe vlerësimeve tona sa më sipër, rezulton se çmimi i shitjes së energjisë elektrike të furnizuar nga Furnizuesi i Mundësisë së Fundit, për muajin qershor 2021, të jetë 10.48 lekë/kwh.
Për gjithë sa më sipër, Bordi i ERE-s

VENDOSI:

[bookmark: _GoBack]1. Miratimin e çmimit të shitjes së energjisë elektrike të furnizuar nga Furnizuesi i Mundësisë së Fundit prej 10.48 lekësh/kwh, për muajin qershor 2021.
2. Drejtoria e Tarifave dhe Çmimeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim, brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR
Petrit Ahmeti

Aplikimi FSHU 

sh.a.

Përllogaritjet e  

ERE

Njësia Çmimi Çmimi

CBEt Leke/kWh 6.256 6.256

Pr Leke/kWh 0.19 0.19

Leke/kWh 6.44 6.44

CA Leke/kWh 1.79 1.79

TRr Leke/kWh 0.75 0.75

TSHt Leke/kWh 1.50 1.50

Çmimi i energjisë = CBEt +Pr* CBEt+ TRrTSHt+CA  Leke/kWh

10.48 10.48

Tarifa e përdorimit të rrjetit të shpërndarjes

Kosto administrative të Furnizuesit të Mundësisë së Fundit

Tarifa e përdorimit të rrjetit të transmetimit

                                 Çmimi i FMF-së për muajin  Qershor 2021



Kthimi për riskun i përcaktuar në përqindje për vitin (3%)                                                               

Qershor 2021

Çmimi mesatar i ponderuar i blerjes në treg të parregulluar ose blerja nga prodhuesit me përparësi

Çmimi mesatar i blerjes ne periudhen relevante


